શ્રીજી મહારાજની તેજના પ્રવાહરૂપ પરાવાણીને ઝીલીને અનેક મુમુક્ષુઓ દીક્ષા લઈને પાંચસો પરમહંસો થયા હતા. જે શ્રીજી મહારાજની ચોતરફ ફરતી દિવ્ય નક્ષત્ર માળાની જેમ શોભતા હતા. જે ઓએ પોતાના સદાચાર, સદાવ્રતોની આભાપ્રભાથી અનેક ને દિગ્મૂઢ કર્યા હતા. સમાજમાં સંસાર જાળથી સંતપ્ત માનવ હૈયાઓને શીતળતાનો સ્પર્શ કરાવી સાચા પરમેશ્વરની ઓળખાણ કરાવતા અને તેમના જીવનમાં નવો ભક્તિનો રંગ પૂરતા. પાંચસો પરમહંસોમાં શિવાનંદ સ્વામી પણ એક હતા.